YESU KRISTO NIWE 
WENKA ORIKUJUNA 


Aryazaara omwana w'omwojo, omwete eiziina Yesu, 
ahabw'okuba niwe arijuna abantu be ebibi byabo. Matayo 1:21 


ahakuba Ruhanga akakunda munonga ensi, akahayo omwana 
we omwe nyamunegyere, ngu omuntu weena orikumwikiriza 
arekye kuhwerekyerera, kureka atungye amagara 
agatahwaho. Yohaana 3:16 


Yesu yaamugira ati: Niinye muhanda n'amazima n'amagara. 
Tihariho muntu oija ahari Isheboona, atari kurabira omuriinye. 
Yohaana 14:6 


kandi tihariho ondiijo weena okujunwa, ahakuba tihariho rindi 
iziina ahansi y'eiguru eryahairwe abantu, erishemereire 
kujunwamu. Ebyakozirwe 4:12 


ahakuba okubanza naabaha eki naanye naayegire, ngu Kristo 
akafa ahabw'ebibi byaitu nk'oku Ebyahandiikirwe biri; kandi 
ngu akaziikwa, yaazooka aha kiro kya kashatu nk'oku 
ebyahandikirwe biri: TAbakorinso 15:3-4 

Omuri Ogwo twine okucungurwa WI + 
ahabw'eshagama ye, okusaasirwa ebibi EDA 


byaitu, nk'obutungi bw'embabazi ze oku buri. 
Abaefeso 1:7 And tha gospi must ikutba publie 


among all nations. MARK 13:10 


Hariho amazima ana agu twine kwetegyereza gye: 

1. Ruhanga naakukunda munonga. 

Naayenda ngu otungye amagara agatahwaho hamwe nawe. 
ahakuba Ruhanga akakunda munonga ensi, akahayo omwana we 
omwe nyamunegyere, ngu omuntu weena orikumwikiriza arekye 
kuhwerekyerera, kureka atungye amagara agatahwaho. Yohaana 3:16 
Naayenda ngu otungye amagara maingi kandi ag'omugasho hamwe 
nawe. 

Omushuma taija kwiba, okwita, n'okucwekyereza kureka. Nyowe 
nkaija ngu zitungye amagara, kandi ngu zigire maingi munonga. 
Yohaana 10:10 


N'obu kiraabe kiri kityo, abantu baingi tibarikutunga amagara 
g'omugasho kandi tibarikuhamya yaaba baine amagara agatahwaho 
ahabw'okuba... 

2. Omuntu n'omusiisi omu buhangwa. Nikyo kimureeteire kutaana na 
Ruhanga. 

Boona bakashiisha. 

Ahakuba boona bakashiisha, tibarikuhika aha kitiinisa kya Ruhanga; 
Abarooma 3:23 

Ahakuba okukunda empiiha nigwo muzi gw'ebibi byona... 

1Timoseo 6:10 

Empeera y'ekibi n'okufa. 

Ahakuba empeera yekibi nokufa... Abarooma 6:23 


Baibuli neeyoreka emiringo ebiri y'okufa: 

e Okufa omu mubiri . 

Kandi nk'oku abantu bateirweho kufa omurundi gumwe, bwanyima 
bakacwerwa orubanja: Abaheburaayo 9:27 

e Okufa omumwoyo nari okutaana na Ruhanga ebiro byoona omuri 
gehena. 

Kwonka abatiina, abatarikwikiriza, abarikunugwa, abaitsi, 
abashambani, abarogi, abaramya ebishushani, n'ababeihi boona, 
omugabo gwabo guryaba omu nyanja erikwotsya omuriro n'obuganga 
bw'ekibiriiti, nikwo kufa okwa kabiri. Okushuuruurwa 21:8 


Omuntu ku araabe ataanisiibwe na Ruhanga ahabw'ekibi kye, 
ekizibu eki nikiba ki? Nitukira kuteekateeka ngu 
eby'okushoboorora ni: ediini, ebikorwa birungi, n'emitwarize 
mirungi. Kwonka hariho omuringo gumwe gwonka kuruga ahari 
Ruhanga. 

3. Yesu Kristo niwe muhanda gwonka ogurikuza omwiguru. 

Oku n'okurangirira kwa Ruhanga. 

Yesu yaamugira ati: Niinye muhanda n'amazima n'amagara. 
Tihariho orikwija ahari Ruhanga ishe, atari kurabira omuriinye. 
Yohaana 14:6 


Akashashura ekifubiro ekihikire ahabw'ebibi byaitu. 

Ahakuba Kristo nawe akafeera omurundi gumwe ahabw'ebibi, 
ohikiriire ahabw'abatahikiriire, ngu atuhikye ahari Ruhanga, 
akaitwa omu mubiri, kwonka akaheebwa amagara 
ahabw'omwoyo: 1 Petero 3:18 

Omuri Ogwo twine okucungurwa ahabw'eshagama ye, 
okusaasirwa ebibi byaitu, nk'obutungi bw'embabazi ze oku buri. 
Abaefeso 1:7 

Aine okuraganisa kw'amagara agatahwaho. 

Orikwikiriza omwana aine amagara agatahwaho. Kandi 
orikwikiriza Omwana tarireeba magara; kwonka ekiniga kya 
Ruhanga kimugumaho. Yohaana 3:36 

Ahakuba empeera y'ekibi n'okufa; kwonka ekiconco kya Ruhanga 
n'amagara agatahwaho omuri Yesu Kristo Mukama waitu. 
Abarooma 6:23 


4. Nitwetenga okwikiriza omuri Yesu Kristo okubaasa kujunwa. 
Okujunwa kwaitu nikurugirira aha mbabazi za Ruhanga kurabira 
omu kwikiriza Yesu Kristo. 

Ahakuba mukajunwa ahabw'embabazi ahabw'okwikiriza; kandi 
ebyo tibirugire ahariimwe, kureka n'ekiconco kya Ruhanga; 
Abaefeso 2:8-9 

Ahakuba omuntu weena oritakira eiziina rya Mukama, aryajunwa. 
Abarooma 10:13 


Okushaba kw'omusiisi 

Shaba eki n'okwikiriza: 

Mukama Yesu, webare munonga ahabwokunkunda. Ninyikiriza ngu 
ndi omusiisi kandi ninkushaba okusaasirwa. Yebare okufa kwawe 
aha musharaba, okuziikwa, n'okuzooka okushashura ebibi byangye 
byona. Ninkwesiga nka Mukama wangye kandi Omujuni wangye. 
Ninyikiriza ekiconco kyawe eky'amagara agatahwaho kandi 
ninkuhayo amagara gangye ahariiwe. Onyambe okworobera 
ebiragiro byawe byona, nshemererwe omu maisho gaawe. Amiina. 


Ku oraabe oyesigire Yesu Kristo, ebi bikuhikireho: 

e Hati, oine amagara gatahwaho na Ruhanga. 

Kandi eki nikyo Owantumire akunda, ngu buri muntu weena, 
orikureeba Omwana, akamwikiriza, atungye amagara agatahwaho, 
naanye ndyamuzoora aha kiro ky'aha mperu. Yohaana 6:40 

e Ebibi byawe byona byashashurwa kandi byasaasirwa. 
(eby'enyima, ebya hati, eby'omumaisho) 

Kwonka Yesu ku yaaherize kutamba ekitambo kimwe ahabw'ebibi, 
yaashutama aha mukono gwa buryo gwa Ruhanga ebiro byona; 
Abaheburaayo 10:12 

e Ori ekihangirwe kisya omu maisho ga Ruhanga. N'entandikiro 
y'amagara gaawe masya. 

n'ahabw'ekyo omuntu weena ku ari omuri Kristo, aba ari 
kihangirwe kisya; reeba, byona bihindukire bisya. 

2 Abakorinso 5:17 

e Okahinduka omwana wa Ruhanga. 

Kwonka boona abaamwikiriza, akabaha obushoboorozi 
bw'okuhinduka abaana ba Ruhanga, abo abaikiriza eiziina rye: 
Yoh 1:12 


Ebikorwa birungi ti muhanda ogu turikubaasa kujunwamu, kureka 
n'obuhame nari ekijuma ky'okujunwa kwaitu. 

ahakuba turi ebihangirwe bye, twahangwa omuri Kristo Yesu ngu 
tukore emirimo mirungi ei Ruhanga yaatebeekaniise kare ngu 
tugikoremu. Abaefeso 2:10 

Ruhanga akuhe omugisha! 


